இந்நிலையில் நேற்று இரவு கண்காணிப்பாளர் அலுவலக அறையிலிருந்து கடும் புகை வெளியேறியது. இதையடுத்து மருத்துவ மனையில் இருந்தவர்கள் தீயணைப்பு நிலையத்துக்கு தகவல் அளித்தனர். உடனடியாகத் தீயணைப்பு வீரர்கள் வந்ததோடு விரைந்து தீயை அணைத்தனர். ஆனாலும், தீ விபத்தில் காசாளர் அறை, கண்காணிப்பாளர் அறைகளிலிருந்து முக்கிய ஆவணங்கள் எரிந்து சாம்பலானது. தீ விபத்து குறித்து மருத்துவமனை வட்டாரங்களில் விசாரித்தபோது, கும்பகோணத்தில் கடந்த 2016-ம் ஆண்டு தென்னகத்து கும்பமேளா என்றழைக்கப்படுகிற மகாமகத் திருவிழா நடைபெற்றது. இதற்காக, பல்வேறு சுகாதாரப் பணிகளுக்காகக் கும்பகோணம் மருத்துவமனைக்கு தமிழக அரசு ரூ.2 கோடி நிதி ஒதுக்கியது.